Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
YK kokoontui 70. yleiskokoukseen.
Intensiivisen diplomatiaviikon aikana kuullaan maailman johtajien puheita, -
joissa keskitytään pääasiassa ääri- islamin vastaiseen sotaan ja Syyriaan.
USA:n presidentti Obama sanoi USA:n tahtovan tehdä yhteistyötä -
Iranin ja Venäjän kanssa Syyrian konfliktissa.
Venäjän presidentti Putin ilmaisi huolta Israelin iskuista Syyriaan.
YK kokoontui 70. yleiskokoukseen.
Intensiivisen diplomatiaviikon aikana kuullaan maailman johtajien puheita, -
joissa keskitytään pääasiassa terroris- min vastaiseen sotaan ja Syyriaan.
Ensimmäisenä päivänä kuultiin muun muassa USA:n presidentti Obaman, -
Venäjän presidentti Putinin ja Iranin presidentti Ruhanin puheet.
He kaikki ylistivät ydinohjelmasopimusta, -
jonka he uskovat toimivan diplomatian mallina muillakin alueilla,-
kuten Syyriassa, jonka johtaja presidentti Assad -
jakaa kansainvälistä yhteisöä jyrkästi kahtaalle.
Obama sanoi puheessaan, että USA tahtoo tehdä yhteistyötä -
sekä Iranin että Venäjän kanssa Syyrian konfliktin päättämiseksi.
Silti hän totesi, ettei sotaa edeltävään tilaan voida palata Assadin kanssa.
Toistan sanani, ettei ISISin kaltaista apokalyptista lahkoa voida suvaita.
USA ei pyytele anteeksi armeijansa käyttöä ISISiä vastaan.
Varmistamme päättäväisesti, -
ettei sellaisia rikoksia tekevillä terroristeilla ole turvasatamaa.
Olemme yli vuosikymmenen ajan ajaneet sinnikkäästi takaa al-Qaidaa.
Ääriryhmät eivät kestä meitä kauemmin.
USA on valmis tekemään yhteistyötä minkä tahansa maan kanssa, -
myös Venäjän ja Iranin, ratkaistakseen konfliktin.
Silti on tunnustettava, että niin valtavan verenvuodatuksen jälkeen -
sotaa edeltävään tilaan ei ole paluuta.
Obama korosti muutoksen tarvetta, niin että Assadin valta päättyy -
ja Syyrian kansalaiset voivat jälleen- rakentaa sodan riepotteleman maan.
Realismi vaatii kompromissia, jotta taistelu päättyisi ja ISIS voitetaan.
Mutta se vaatii myös hallitun siirty- misen Assadista uuteen johtajaan -
ja hallituksen, joka tunnustaa, että kaaoksen pitää päättyä, -
jotta jälleenrakennustyö voi alkaa.
Venäjä vastasi Obaman puheisiin -
yhteistyöstä Venäjän ja Iranin kanssa sekä Assadin vallan päättämisestä.
Presidentti Putin sanoi, että on valtava virhe olla tekemättä yhteistyötä -
presidentti Assadin armeijan kanssa. Hän kutsui sitä ainoaksi joukoksi, -
joka oikeasti taistelee ISISiä vastaan Syyriassa.
Venäjä on aina vastustanut vakaasti terrorismia sen kaikissa muodoissa.
Annamme sotilaallista ja teknistä apua sekä Irakille että Syyrialle, -
jotka taistelevat terroristiryhmiä vastaan.
On valtava virhe torjua yhteistyö Syy- rian hallituksen ja armeijan kanssa, -
sillä se taistelee urhoollisesti terrorismia vastaan.
Meidän pitää viimein tunnustaa, ettei kukaan muu kuin Assadin sotavoimat -
ja kurdimilitantit sodi ISISiä ja muita Syyrian terroristijärjestöjä vastaan.
Iranin presidentti Ruhani syytti Lähi-idän kriisistä sitä, -
kun USA miehitti Afganistania ja Irakia, -
sekä USA:n tukea juutalaisvaltiolle palestiinalaisia vastaan.
Emme saa unohtaa, että tämän päi- vän sotien, tuhon ja terrorin juuret -
ovat eilisen miehityksissä, hyökkäyk- sissä ja sotilaallisissa väliintuloissa.
Jos USA ei olisi tunkeutunut Afganistaniin ja Irakiin -
ja jos USA ei tukisi sionistihallinnon epäinhimillisiä toimia -
palestiinalaisten sorrettua kansaa vastaan, -
terroristeilla ei tänään olisi tekosyytä oikeuttaa rikoksiaan.
Iso-Britannian pääministeri Cameron vaati, -
että Assad pitää syrjäyttää Syyriassa, vaikka hänellä lopulta olisi -
merkittävä osa mahdollisessa siirtymähallituksessa.
Tahdomme Syyrian, jossa ei ole ISISiä eikä Assadia.
Syyrialaisille ei ole tulevaisuutta maassa, jossa jompikumpi on läsnä.
Ei ole oikein sanoa, ettei siellä ole maltillisia oppositiojoukkoja.
Niitä on muttei tarpeeksi. Niitä pitää vahvistaa.
ISISin vastainen kampanja Irakissa ja Syyriassa -
ja Assadin poistuminen on sekä Syyrian että meidän intressimme.
Cameron korosti puheessaan New Yorkissa EU:n jäsenmaiden kantaa, -
että presidentti Assad ei voi pitemmän päälle olla osa Syyrian tulevaisuutta.
Sotilaallisen kampanjan lisäksi tarvitaan poliittinen strategia -
ja rauhanratkaisu, jossa Syyria siirtyy Assadista johonkin muuhun.
Sen täytyy tapahtua.
Parhaillaan on käynnissä uusi pyrkimys päättää Syyrian konflikti.
Ranskan presidentti Hollande sanoi, että tarvitaan laaja liittouma -
kokoamaan kaikki maat, jotka tahtovat ratkaista Syyrian konfliktin.
Aloite on välttämätön. Liittouman tarvitsee olla riittävän laaja, -
jotta se kokoaa kaikki maat, jotka tah- tovat osallistua ongelmanratkaisuun.
Tarvitaan jonkinlainen perusta. Mikä se perusta on?
Se on siirtymähallitus, kuten Geneven kokouksen periaatteissa todettiin.
Bashar al-Assadin täytyy lähteä, jotta oppositio ja hallinto -
voivat koota välttämättömän edustuston.
Pommitukset ja kammottavat asiat, -
joita Assadin hallinto tekee tänäkin päivänä, pitää saada loppumaan.
Siltä pohjalta meidän täytyy taistella ISISiä vastaan. Se antaa voiman.
Ranska on hiljattain liittynyt USA:n johtamaan liittoumaan ISISiä vastaan.
Ranska on tehnyt ensimmäiset ilma- iskut ISISin asemia vastaan Syyriassa.
Venäjän presidentti Putin sanoi aamulla lehdistötilaisuudessa, -
että Venäjän täytyy kunnioittaa Israelin intressejä Syyriassa, -
mutta Venäjä on myös huolissaan Israelin iskuista Syyriaan.
Kaksi päivää sitten Israel ampui tykistöllä Syyrian armeijan asemiin -
kostoksi kahdesta raketista, jotka räjähtivät Israelin Golanilla.
Rakettien uskotaan olleen harhatulta Syyrian sisällissodasta.
Isku oli ensimmäinen sen jälkeen, kun Venäjä toi sotavoimia Syyriaan -
ja alkoi koota joukkoja ja raskasta aseistusta sinne -
Assadin hallinnon puolustukseksi sekä iskuihin ISISiä vastaan.
Pääministeri Netanjahu lensi viime viikolla Moskovaan -
ja tapasi presidentti Putinin. Jälkeenpäin hän sanoi, -
että he pääsivät yhteisymmärrykseen koordinaatiokoneistosta, -
joka ehkäisee Venäjän ja Israelin joukkojen ei-toivotut yhteenotot.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen